“Ek gaan nog eendag groot dinge vir die Here doen.” “Eendag as ek meer tyd op hande het, gaan ek weer by die kerk betrokke wees.” “Eendag as die misdaad afneem...” “Eendag as herlewing uitbreek...” Sulke taal is aan die orde van die dag in ons woordeskat. Toe onthou ek ‘n liedjie van John Foggerty van die Creedence Clearwater Revival faam wat sing: “Someday never comes.” Toe besef ek daar is nie ‘n dag met die naam “eendag” op ons kalenders is nie. Daar’s wel ‘n Maandag, Dinsdag, Woensdag... maar nêrens ‘n eendag nie. So ‘n dag bestaan eenvoudig nie. Ons het dit self opgemaak.
Op God se kalender is daar wel een ander dag, naas ‘n Donderdag, Vrydag, Saterdag of Sondag. Ek praat van VANDAG. 2 Korintiërs 6:2 skryf dat vandag God se gunsteling dag is. Dit is sy dag van redding. Vandag is die dag van groot dinge, nie môre of oormôre nie. Ook nie volgende week of aanstaande jaar nie. Te veel mense sit al hulle hoop op eendag. Tog het God net vandag vir ons gegee om tot Sy eer te leef. Hy het vandag op die hemelse kalender aangeteken en by ons elkeen afgelewer wat hierdie woorde lees. Ons het vandag as ‘n geskenk uit die Here se hand ontvang. Ons moet elke stukkie tyd wat in vandag weggepak is van hoek tot wal uitkoop, soos wat Paulus vir die Efesiërs skryf. Vandag is kosbaar. Dit is die enigste stukkie tyd wat ons tans tot ons beskikking het. Gister is reeds ‘n nagreis agter ons en môre lê nog ver in die toekoms. Maar vandag kan ons met vars woorde en opregte dade die Here eer en ander mense dien, soos wat Kolossense 3 van ons vra. Hoekom dan wag tot eendag? Daar‘s in elk geval nie so ‘n dag op enige kalender nie. Kies vir God se vandag en leef!
Here, Bid asseblief vir my
Here daar is geen aardse woorde wat ek het om te sê
Ek is nou op die punt waar ek nie weet hoe om te bid
Ek verstaan dit nie Here, my hart is regtig verskeur
Hoe meer ek daarna streef om U te vertrou, hoe meer skaaf my geloof
Ek weet U het geen gunstelinge, U woord is duidelik
Wat U gedoen het vir ander, kan U doen vir my
Ek weet U is tot alles in staat en ek weet dat U in beheer is
Tog het ek nodig om te weet dat U daar is as ek my siel ontbloot . Here ek kom nederig voor U en kniel by U troon
Vra ek U Here om my vas te hou, ek voel so alleen
Ek is dankbaar vir die gebede van vriende en familie
Maar daar is een ding wat ek van U vra Here
Sal U asseblief vir my bid?
Sy antwoord was: "My kosbare kind, Ek sê vir julle Maak nie saak hoe dinge nou lyk, Ek gaan na jou omsien. Werp jou sorge op my, jou pyn, Ek verstaan Onthou: Ek sal jou vashou in my hande met die spyker merke.
Mole mole mole! Haal jou vingels uit jou ole en se tog mole. Mag die voeltjies spesiaal vir jou n liedjie sing en almal wat jou weg betree net geluk en liefde in jou lewe bring. He n awesome dag.
Weeg jouself op hierdie skaal!
'n Man wat probeer gewig verloor, klim op die badkamerskaal. Sy vrou vra: 'Hoe vaar jy?' Hy antwoord: 'Goed, net een probleem; volgens hierdie skaal behoort ek 20 sentimeter langer te wees.' As dit kom by ware dissipelskap, laat Jakobus ons op die skaal klim: 1) Waar dit gaan om hongeres te voed: 'Sê nou daar is 'n broer of 'n suster wat nie klere het nie en dag vir dag honger ly, en sê nou een van julle sou vir hulle sê: "Mag dit met julle goed gaan; gaan trek julle warm aan en eet genoeg," maar julle gee nie vir hulle wat hulle nodig het om van te lewe nie, wat help dit dan? So gaan dit ook met die geloof: as dit nie tot dade oorgaan nie, is dit sonder meer dood' (vv. 15-17 NV). 2) Waar dit gaan om mense lief te hê en met respek te behandel: 'Sê nou daar kom in julle samekoms 'n man in met goue ringe aan sy vingers en met deftige klere aan en daar kom ook 'n brandarm man in met ou klere aan en sê nou julle maak 'n ophef van die man met die deftige klere en julle sê vir hom: "Kom sit u hier gemaklik," maar vir die arm man sê julle: "Gaan staan jy daar anderkant" of: "Kom sit hier by my voete," - het julle dan nie onder mekaar onderskeid gemaak en mense op grond van verkeerde oorwegings beoordeel nie?' (vv. 2-4 NV). 3) Waar dit gaan om vir die behoeftiges te sorg: 'Egte en suiwer godsdiens voor God die Vader is om weeskinders en weduwees in hulle moeilike omstandighede by te staan...' (Jakobus 1:27 NV). Ontvries jou leerstelling! Haal jou teologie van die tekenbord af en gebruik dit op 'n praktiese wyse. Komaan - weeg jouself op hierdie skaal.
Sielskos: Amos 1:1-5:17; Lukas 1:11-25; Ps 73:1-16; Spr 13:17-19
‘n Belangrike punt in Jesus se gelykenis van Lasarus en die ryk man in Lukas 16, wat dikwels misgekyk word, is wanneer die ryk man vir Abraham daar vanuit die doderyk vra om ‘n boodskapper na sy broers op aarde te stuur. Hulle moet gewaarsku word oor wat vir hulle voorlê. Hierop antwoord Abraham dat hulle die Wet en die Profete ter hand het. As hulle nie hierna luister nie, sal geen openbaring of spesiale ingrype hulle anders oortuig nie.
Die Woord is altyd genoeg... behalwe vir diegene wat na tekens soek. Of wat net in slegte gebeure die hand van die Here sien. Ek onthou hoedat ‘n geestelike jare gelede ‘n skool in ons omgewing “getroos” het na ‘n kind se tragiese dood met die woorde dat God dit toegelaat het om ons gemeenskap tot bekering te bring. Ook onthou ek hoedat ‘n familielid aldag gesê het die Here praat weer hard met ons as iets sleg gebeur. Kom ons hoor weer dat God se stem hoorbaar genoeg is in die Woord. En daar by die kruis van sy Kind. As ons die Skrif nie glo nie, sal niks op aarde ons oortuig nie. Die kruis is God se megafoon, nie ons omstandighede of spesiale tekens nie.